แกนนำม็อบ “ราษฎร” นัดมวลชนบ่ายสอง สแตนด์บายสถานีรถไฟฟ้าทุกแห่ง รอแจ้งสถานที่ชุมนุม!
แกนนำม็อบ “ราษฎร” นัดมวลชน บ่ายสอง สแตนด์บายสถานีรถไฟฟ้าทุกแห่ง รอแจ้งสถานที่ชุมนุม! 
แกนนำม็อบ “ราษฎร” นัดมวลชน บ่ายสอง สแตนด์บายสถานีรถไฟฟ้าทุกแห่ง รอแจ้งสถานที่ชุมนุม!
21 ต.ค. 2563

เพจเฟซบุ๊ก “แนวร่วมธรรมศาสตร์และการชุมนุม – United Front of Thammasat and Demonstration” แจ้งว่าวันนี้ (21 ต.ค.63) เวลา 14:00 น. ขอให้มวลชนสแตนด์บายรอ ที่รถไฟฟ้าทุกสถานี เพื่อประกาศสถานที่นัดพบพร้อมกัน


โดยก่อนหน้านี้ เพจดังกล่าวได้โพสต์ข้อความให้รับทราบถึงแนวทางการชุมนุมในวันนี้ โดยระบุว่า
“เราทุกคนคือแกนนำ หน้าที่สำคัญของแกนนำทุกคน คือ 1. อำนวยการชุมนุมให้เป็นไปอย่างราบรื่น ไม่ให้มีการกระทำหรือยั่วยุที่จะนำพาไปสู่ความรุนแรง การทำลายทรัพย์สิน หรือการทำร้ายร่างกาย 2. ร่วมกันยับยั้งเมื่อพบเห็นการสร้างสถานการณ์ หรือการใช้ความรุนแรง ด้วยวิธีการที่สงบ เพื่อระงับเหตุให้ยุติลงอย่างรวดเร็ว
การใช้ความรุนแรงเป็นข้ออ้างในการลดความชอบธรรมของม็อบ การสูญเสียแนวร่วมของขบวนการเคลื่อนไหว และการอ้างการปราบปรามอย่างรุนแรงจากภาครัฐ”
ขณะที่เพจเฟซบุ๊กกลุ่มเยาวชนปลดแอก แจ้งว่า “ล่าสุดมีรายงานข่าวว่ามีคำสั่งให้ระงับการเผยแพร่ทุกช่องทางการสื่อสารของเยาวชนปลดแอก จึงย้ายไปใช้ช่องทางสื่อสารเพจสำรองและแอปพลิเคชั่น Telegram เพียง 2 กลุ่ม และยังระบุว่าการปิดจะไร้ผล ไม่ว่าจะสั่งปิดไปอีกซักกี่ครั้งเราจะกลับมาอย่างยิ่งใหญ่ เพราะเยาวชนปลดแอกไม่ใช่สถานที่แต่คือผู้คน”